b'\n_START_ARTICLE_\nVsejed\n_START_SECTION_\nDefinicija\n_START_PARAGRAPH_\nKljub temu, da obstajajo primeri rastlinojedih \xc5\xbeivali, ki jedo meso in primeri mesojedov, ki jedo rastlinje, se klasifikacija nana\xc5\xa1a na prilagoditve in glavni vir prehranjevanja vrst na splo\xc5\xa1no. . Iz tega razloga omenjene izjeme ne ne pomenijo, da je dolo\xc4\x8dena \xc5\xbeival ali cela vrsta vsejed. Med vsejede spada ve\xc4\x8dina vrst medvedov, vendar je prehranjevanje posamezne \xc5\xbeivali, ki je bodisi rastlinojeda bodisi mesojeda, odvisno od virov hrane, ki so na voljo na dolo\xc4\x8denem obmo\xc4\x8dju in v dolo\xc4\x8denem letnem \xc4\x8dasu. Tako so na primer polarni medvedi mesojedi, pande pa skoraj izklju\xc4\x8dno rastlinojede in se prehranjujejo z bambusom, z izjemo velikih pand, ki se ob\xc4\x8dasno prehranjujejo z mesom.\n_START_SECTION_\nZgodovina razvoja\n_START_PARAGRAPH_\nOmnivori so se razvili kar nekajkrat med razli\xc4\x8dnimi skupinami \xc5\xbeivali. Prvi vreten\xc4\x8darji so bili ribojedi, nato insektojedi, mesojedi in kon\xc4\x8dno tudi rastlinojedi. Za hranjenje z visoko vlaknatimi rastlinskimi snovmi je bil nujen zapleten sklop prilagoditev, kot so strukturne spremembe na zobeh, \xc4\x8deljusti in prebavnem traktu. Le majhen dele\xc5\xbe \xc5\xa1tirino\xc5\xbenih vreten\xc4\x8darjev ali tetrapodov je izklju\xc4\x8dno rastlinojedih, medtem ko se veliko mesojedih vrst hkrati prehranjuje z nizko vlaknatimi rastlinskimi snovmi kot tudi insekti in ribami. Tako je prav mogo\xc4\x8de, da so prvi tetrapodi omogo\xc4\x8dili prestop k izklju\xc4\x8dno rastlinski prehrani s pomo\xc4\x8djo prehranjevanja z mesom. V \xc4\x8dasu ledene dobe vsejede vrste niso obstajale.'